# name
Gramàtica comparada a l’aula. Una proposta per als llibres de text

# metadata.dc.description.abstract[].value
Aquest article presenta l’experiència de Gramàtica comparada a l’aula, que constitueix una iniciativa per introduir als llibres de text de llengua catalana de
l’educació secundària obligatòria un enfocament de l’ensenyament gramatical a partir de la comparació del català amb altres llengües. Els materials que presentem han estat publicats en els llibres de text Llengua Catalana i Literatura. Construïm de l’editorial Cruïlla, de 1r a 4t d’ESO, en forma d’activitats addicionals a les pàgines dedicades a l’ensenyament de la gramàtica. Es tracta d’un projecte que pretén desvetllar l’interès dels alumnes pel funcionament de les gramàtiques de les seves llengües a través de la mobilització d’un seguit d’estratègies que van més enllà del saber teòric o de l’ensenyament mecànic de la gramàtica i que es nodreixen de la realitat de l’aula entesa com a espai multilingüe. La iniciativa parteix de l’explotació de les intuïcions i del patrimoni lingüístic dels alumnes com a coneixedors de diverses llengües per tal de captar l’atenció sobre diferents aspectes de la gramàtica, a partir d’exercicis basats en un ventall d’estratègies que inclou els parells mínims, la construcció d’exemples o l’anàlisi de seqüències agramaticals.

# metadata.dc.relation.ispartof[].value
ReGroc. Revista de Gramàtica Orientada a les Competències, 2020, vol. 2, num.1, p. 67-88

# metadata.dc.source[].value
Articles publicats en revistes (Filologia Catalana i Lingüística General)

# metadata.dc.title[].value
Gramàtica comparada a l’aula. Una proposta per als llibres de text